b'\n_START_ARTICLE_\nHMS Kingston (F64)\n_START_SECTION_\nPalvelus\n_START_PARAGRAPH_\nAlus osallistui 22. maaliskuuta 1942 taisteluun Italian laivastoa vastaan. Siihen osui 15 tuuman kranaatti, joka surmasi viisitoista ja haavoitti kahtakymment\xc3\xa4 miehist\xc3\xb6nj\xc3\xa4sent\xc3\xa4. Alus kykeni laukaisemaan kolme torpedoa ennen pys\xc3\xa4htymist\xc3\xa4. Alus nilkutti HMS Havockin saattamana Maltalle, jossa sen vauriot tutkittiin. Alus siirrettiin 27. maaliskuuta telakalle korjattavaksi. Korjausty\xc3\xb6t keskeytyiv\xc3\xa4t p\xc3\xa4ivitt\xc3\xa4in ilmapommitusten vuoksi ja 5. huhtikuuta alukseen osui pommi, joka aiheutti vuodon. Alus k\xc3\xa4rsi uusia vaurioita 7. huhtikuuta ja se upposi 11. huhtikuuta telakka-allas numero nelj\xc3\xa4\xc3\xa4n. Hy\xc3\xb6kk\xc3\xa4yksiss\xc3\xa4 sai surmansa nelj\xc3\xa4toista ja haavoittuu nelj\xc3\xa4 henke\xc3\xa4. Vaurioiden tarkastuksen j\xc3\xa4lkeen alus todettiin korjauskelvottomaksi._NEWLINE_Hylky hinattiin St. Paulsin lahteen, jonka suulle se upotettiin sulkulaivaksi. Hylky nostettiin 1947 ja se romutettiin Maltalla.'